**Ministru kabineta rīkojuma „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” projekta sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
|  1. | Pamatojums | Ministru kabineta rīkojuma „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” projekts (turpmāk - rīkojuma projekts) sagatavots, lai 2014.gadā atbilstoši Ministru kabineta 2013.gada 11.decembra rīkojuma Nr.610 „Par vienreizēju kompensāciju piešķiršanu sakarā ar traģēdiju Priedaines ielā 20, Rīgā” (turpmāk – rīkojums Nr.610) 1.1. apakšpunktam nodrošinātu vienreizēju kompensāciju izmaksu traģēdijā cietušajām personām. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu atbalstu traģēdijā Priedaines ielā 20, Rīgā, cietušajām personām un bojā gājušo tuviniekiem, Ministru kabinets 2013.gada 11.decembrī izdeva rīkojumu Nr.610.Atbilstoši rīkojuma Nr.610 1.1.apakšpunktam, cietušai personai, kura ir saņēmusi neatliekamo medicīnisko palīdzību vai ievietota stacionārā, tiek piešķirta vienreizēja kompensācija 5 000 latu (7 115 euro) apmērā. Savukārt, atbilstoši rīkojuma Nr.610 1.2. apakšpunktam, bojā gājušās personas laulātajam un lejupējiem radiniekiem (bērniem vai mazbērniem, ja bērnu nav), bet, ja lejupējo nav, tad tuvākās pakāpes augšupējiem radiniekiem (vecākiem vai vecvecākiem, ja vecāku nav) tiek piešķirta vienreizēja kompensācija 10 000 latu (14 230 euro) apmērā par katru bojā gājušo personu.Izstrādājot rīkojumu Nr.610, tika apzināts, ka traģēdijas seku rezultātā nepieciešami līdzekļi 51 bojā gājušas personas tuviniekiem un 40 traģēdijā cietušām personām. Kopumā (2013. un 2014.gadā) uz 2014.gada 31.jūliju kompensācijas ir piešķirtas 51 bojā gājušas personas tuviniekiem un 38 cietušām personām. Rīkojuma Nr.610 5.punkts nosaka, ka vienreizējo kompensāciju izmaksai no valsts budžeta programmas 02.00.00 „Līdzekļi neparedzētiem gadījumiem” Labklājības ministrijai (Valsts sociālās apdrošināšanas aģentūrai) 2013.gadā tika piešķirti līdzekļi 200 000 latu, savukārt 2014.gadā 725 730 euro. Kompensācijas cietušajām personām un bojā gājušo personu tuviniekiem tiek piešķirtas, pamatojoties uz Iekšlietu ministrijas informāciju par cietušām un bojā gājušām personām.2013.gadā Valsts sociālās apdrošināšanas aģentūra vienreizējās kompensācijās izmaksāja – 80 000 latu 16 traģēdijā cietušajām personām un 120 000 latu 12 bojā gājušo tuviniekiem (kopsummā 200 000 latu, t.i., 2013.gadā piešķirtā finansējuma apmērā). Savukārt 2014.gadā līdz 31.jūlijam kompensācijās faktiski ir izmaksāti 711 500 euro, tajā skaitā 156 530 euro 22 cietušajām personām un 554 970 euro 39 bojā gājušo tuviniekiem. Līdzekļu atlikums uz 2014.gada 31.jūliju ir 14 230 euro, kuru var izmantot kompensāciju piešķiršanai divām cietušām personām. Valsts sociālās apdrošināšanas aģentūra šobrīd ir saņēmusi Iekšlietu ministrijas apstiprinājumu, ka papildus par cietušām ir atzīstamas vēl 4 personas, t.i., nepieciešamais finansējums vienreizējo kompensāciju izmaksai ir 28 460 euro, t.i., par 14 230 euro vairāk nekā piešķirts ar rīkojumu Nr.610. Labklājības ministrijas budžetā minētās kompensācijas nodrošināšanai līdzekļi nav plānoti.Līdz ar to Labklājības ministrija ir izstrādājusi rīkojuma projektu, kas paredz finanšu ministram no valsts budžeta programmas 02.00.00 "Līdzekļi neparedzētiem gadījumiem" Labklājības ministrijai (Valsts sociālās apdrošināšanas aģentūrai) piešķirt papildus 14 230 *euro*, lai nodrošinātu vienreizēju pabalstu izmaksu papildus divām traģēdijā Priedaines ielā 20, Rīgā, cietušām personām.Iekšlietu ministrija šobrīd izskata jautājumu par vēl vienas personas atzīšanu par cietušu sakarā ar traģēdiju Priedaines ielā 20, Rīgā. Līdz ar to, ja arī šī persona tiks atzīta par cietušu, būs nepieciešami vēl papildus līdzekļi no valsts budžeta programmas 02.00.00 "Līdzekļi neparedzētiem gadījumiem" 7 115 euro apmērā. Šobrīd šie papildu līdzekļi rīkojuma projektā nav iekļauti.Atbilstoši rīkojuma Nr.610 2.punktam, traģēdijā cietušajām personām iesniegums par vienreizējās kompensācijas saņemšanu Valsts sociālās apdrošināšanas aģentūrai bija jāiesniedz līdz 2014.gada 1.jūnijam. Labklājības ministrija apliecina, ka iepriekš minētās personas, kuru atzīšanu par traģēdijā cietušajām personām izskatīja Iekšlietu ministrija, kā arī papildus viena persona, kuras gadījumu joprojām izvērtē Iekšlietu ministrija, iesniegumus Valsts sociālās apdrošināšanas aģentūrai ir iesniegušas līdz 2014.gada 1.jūnijam (pēdējais iesniegums ir saņemts 2014.gada 29.aprīlī), līdz ar to šīs personas ir ievērojušas rīkojumā Nr.610 noteiktos termiņus.  |
| 3. | Projekta izstrādē iesaistītās institūcijas | Valsts sociālās apdrošināšanas aģentūra. |
|  4. | Cita informācija | Nav. |

|  |
| --- |
| **III Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā salīdzinot ar budžetu kārtējam gadam | izmaiņas salīdzinot ar kārtējo (n) gadu | izmaiņas salīdzinot ar kārtējo (n) gadu | izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   1 022 402 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Saskaņā ar likumu „Par valsts budžetu 2014.gadam”, Labklājības ministrijas budžeta 99.00.00 programmā „Līdzekļu neparedzētiem gadījumiem izlietojums” plānots finansējums 1 022 402 EUR apmērā.\* | 0 | 0 | 0 | 0 |
| 1.2. valsts speciālais budžets |  | 0 | 0 | 0 | 0 |
| 1.3. pašvaldību budžets |  | 0 | 0 | 0 | 0 |
| 2. Budžeta izdevumi: | 1 022 402 | 14 230 | 0 | 0 | 0 |
| 2.1. valsts pamatbudžets | Saskaņā ar likumu „Par valsts budžetu 2014.gadam” Labklājības ministrijas budžeta 99.00.00 programmā „Līdzekļu neparedzētiem gadījumiem izlietojums” plānoti izdevumi 1 022 402 EUR apmērā.\* | 14 230 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | -14 230 | 0 | 0 | 0 |
| 3.1. valsts pamatbudžets | 0 | -14 230 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Līdzekļi papildu izdevumu segšanai tiks pārdalīti no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” |   +14 230 |   0 |   0 |   0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projekts paredz piešķirt Labklājības ministrijai (Valsts sociālās apdrošināšanas aģentūrai) 2014.gadā no 74.resora „Gadskārtēja valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” papildus finansējumu 14 230 euro apmērā vienreizējās kompensācijas izmaksai divām traģēdijā Priedaines ielā 20, Rīgā, cietušajām personām.Saskaņā ar rīkojuma Nr.610 5.punktu vienreizējo kompensāciju izmaksai no valsts budžeta programmas 02.00.00 „Līdzekļi neparedzētiem gadījumiem” Labklājības ministrijai (Valsts sociālās apdrošināšanas aģentūrai) 2014.gadā tika piešķirti līdzekļi 725 730 euro.Uz 2014.gada 31.jūliju vienreizējās kompensācijās ir izmaksāti 711 500 euro, tajā skaitā 22 cietušajām personām 156 530 euro apmērā (22 x 7 115=156 530 euro) un 39 bojā gājušo tuviniekiem 554 970 euro apmērā (39 x 14 230 = 554 970 euro). Līdzekļu atlikums uz 2014.gada 31.jūliju ir 14 230 euro.Iekšlietu ministrija ir apstiprinājusi, ka papildus par cietušām ir atzīstamas 4 personas, t.i., nepieciešamais finansējums vienreizējo kompensāciju izmaksai ir 28 460 euro (4 x 7 115 = 28 460 euro). Papildu nepieciešamais finansējums 2014.gadā Labklājības ministrijai (Valsts sociālās apdrošināšanas aģentūrai) no 74.resora „Gadskārtēja valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” ir 14 230 euro (28 460 – 14 230 = 14 230 euro). |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7. Cita informācija | Finansējums tiek pārdalīts no valsts budžeta programmas 02.00.00 „Līdzekļi neparedzē­tiem gadīju­miem” uz Labklājības ministrijas programmu 99.00.00 „Līdzekļu neparedzētiem gadījumiem izlietojums”. \*Labklājības ministrijas pamatbudžeta programmā 99.00.00 „Līdzekļu neparedzētiem gadījumiem izlietojums” iekļauts finansējums, pamatojoties uz šādiem Ministru kabineta rīkojumiem: 1) Ministru kabineta 11.12.2013. rīkojums Nr.610 (prot. Nr.64 40.§) „Par vienreizēju kompensāciju piešķiršanu sakarā ar traģēdiju Priedaines ielā 20, Rīgā” par summu 725 730 *euro* apmērā;2) Ministru kabineta 19.12.2013. rīkojums Nr.671 (prot. Nr.67 84.§) „Grozījumi Ministru kabineta 2013.gada 4.decembra rīkojumā Nr.590 „Par atbalsta pasākumiem traģēdijā Priedaines ielā 20, Rīgā, cietušajām un seku novēršanā iesaistītajām personām”” par summu 66 646 *euro* apmērā;3) Ministru kabineta 21.01.2014. rīkojums Nr.42 (prot. Nr.3 48.§) „Par vienreizēja sociālā pabalsta piešķiršanu” par summu 11 235 *euro* apmērā.4) Ministru kabineta 05.03.2014. rīkojumu Nr.94 (prot Nr.14, 8.§) „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” par summu 7 681 *euro* apmērā.5) Ministru kabineta 13.05.2014. rīkojums Nr.204 (prot Nr.25, 41.§) „Par Latvijas Republikas delegāciju dalībai Starptautiskās darba konferences 103.sesijā Ženēvā” par summu 10 988 *euro* apmērā.6) Ministru kabineta 14.05.2014. rīkojumu Nr.209 (prot Nr.28, 5.§) ‘Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” par summu 65 580 *euro* apmērā.7) Ministru kabineta 14.05.2014. rīkojums Nr.218 (prot. Nr.28 24.§) „Par vienreizējā sociālā pabalsta piešķiršanu Elīnai Mednei sakarā ar trīnīšu piedzimšanu” par summu 11 235 *euro*, tai skaitā 8 538 *euro* apmērā vienreizējā sociālā pabalsta izmaksai un 2 697 *euro* apmērā iedzīvotāju ienākuma nodokļa samaksai.8) Ministru kabineta 21.05.2014. rīkojums Nr.232 (prot. Nr.29 26.§) „Par vienreizējā sociālā pabalsta piešķiršanu Ingai Gulbei sakarā ar trīnīšu piedzimšanu” par summu 11 235 *euro*, tai skaitā 8 538 *euro* apmērā vienreizējā sociālā pabalsta izmaksai un 2 697 *euro* apmērā iedzīvotāju ienākuma nodokļa samaksai.9) Ministru kabineta 04.06.2014. rīkojums Nr.261 (prot. Nr.31, 38.§) „Par vienreizējā sociālā pabalsta piešķiršanu Karinai Adamaitei-Jākabsonei sakarā ar trīnīšu piedzimšanu” par summu 11 235 *euro*, tai skaitā 8 538 *euro* apmērā vienreizējā sociālā pabalsta izmaksai un 2 697 *euro* apmērā iedzīvotāju ienākuma nodokļa samaksai.10) Ministru kabineta 29.07.2014. rīkojums Nr.400 (prot. Nr.41 18.§) „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” par summu 16 694 euro.11) Ministru kabineta 13.08.2014. rīkojums Nr.426 (prot. Nr.43 35.§) „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” par summu 84 143 euro. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās Valsts sociālās apdrošināšanas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts sociālās apdrošināšanas aģentūra projekta īstenošanu nodrošinās deleģētā uzdevuma ietvaros.Jaunas institūcijas nav nepieciešams izveidot.Pārvaldes institucionālajā struktūrā izmaiņas nav paredzētas, un reorganizācija netiek plānota. |
| 3. | Cita informācija | Nav |

*Anotācijas II, IV, V un VI sadaļā minētos jautājumus rīkojuma projekts neskar.*

Labklājības ministrs U.Augulis

14.08.2014. 10:46

1577

I. Štrausa, 67021636

Ilze.Strausa@lm.gov.lv